Betingelser - Altrejser.dk\nNB! Vedrørende indrejsekrav efter aftalens indgåelse:\nAltrejser rejsebureau gør opmærksom på, at der på tidspunktet for aftalens indgåelse ikke gælder særlige indrejsekrav i relation til COVID-19 for den/de destination(er), som omfattes af den købte pakkerejse. Den rejsende er oplyst herom og erklærer sig indforstået med, at rejsebureauet ikke kan gøres ansvarlig, hvis der inden afrejse eller under rejsen på destinationen indføres særlige COVID-19 relaterede indrejsekrav. Den rejsende har således ikke ret til at hæve købet eller afbestille gebyrfrit i den anledning. Ønsker den rejsende i sådanne situationer ikke at gennemføre rejsen, vil det være rejsebureauets almindelige afbestillingsvilkår, der er gældende.\nBetingelserne her regulerer aftaleforholdet mellem dig som rejsende og Altrejser Rejsebureau i henhold til almindelig lovgivning samt Pakkerejseloven (Lov nr. 1666 af 26/12/2017)\nAftalen regnes som indgået ved betaling af depositum eller rejsens fulde pris. Det er en forudsætning, at de rejseydelser, der tilsammen vil udgøre en pakkerejse, bliver købt på samme tidspunkt. Tilbuddet accepteres af den rejsende, når depositum eller hele rejse er betalt. Forinden har den rejsende ved tilkendegivelse i en ”klik af”-boks modtaget og accepteret disse almindelige betingelser.\nAltrejser fremsender et skriftligt tilbud til den rejsende samt disse almindelige betingelser. Den rejsende accepterer skriftligt tilbuddet inden den i tilbuddet angivne frist. Såfremt den rejsende ikke accepterer tilbuddet inden denne frist, er rejsearrangøren ikke længere bundet af tilbuddet.\n*Ved fysisk henvendelse på rejsearrangørens salgssted accepterer den rejsende rejsearrangørens tilbud ved betaling af hele eller en del af pakkerejsens pris. Den rejsende får inden betalingen udleveret disse almindelige betingelser.\n*Den rejsende accepterer rejsearrangørens tilbud telefonisk. Rejsearrangøren oplyser - inden den rejsende accepterer – den rejsende om relevante vilkår for aftalen, samt hvor den rejsende kan finde disse almindelige betingelser. De aftalte vilkår samt disse almindelige betingelser fremsendes til den rejsende, efter aftalen er indgået telefonisk.\n*Rejsearrangøren kan ved tydelig tilkendegivelse over for den rejsende bestemme, at aftalen først anses for indgået ved den rejsendes rettidige indbetaling af rejsens pris eller et depositum, som angivet i aftalen. Den rejsende har forinden modtaget disse almindelige betingelser.\nKundens generelle betingelser\nRejsedokumenter og anden korrespondance sendes til den mail-/postadresse, der er oplyst til Alt Rejser i forbindelse med, at aftalen blev indgået. Kunden er forpligtet til at opgive de kontaktoplysninger, der er nødvendige, for at rejsearrangøren kan tage kontakt både før og under rejsen.\nHusk i den forbindelse altid at tjekke spamfilteret. Ved modtagelsen af rejseplan og rejseforslag skal kunden straks kontrollere begge dele grundigt for at sikre, at alle oplysninger er korrekte og i overensstemmelse med det, der er bestilt. Navne skal være identiske med navne i det/de pas, der bruges på rejsen. Såfremt der er uoverensstemmelser med det aftalte, skal man rette henvendelse til Alt Rejser med det samme. Er der en fejl i det fremsendte, vil Alt Rejser forsøge at rette dette, men såfremt fejlen skyldes forkerte oplysninger fra kundens side, skal eventuelle udgifterne afholdes af kunden. Hvis ikke det er muligt at ændre fejlen, kan Alt Rejser ikke holdes ansvarlig. Den rejsende skal endvidere sikre sig, at særlige ønsker fremgår af rejsepapirerne eller på anden måde er dokumenteret. I modsat fald kan man ikke senere påberåbe sig sådanne særaftaler. Man skal være opmærksom på, at de oplysninger, der står i og rejseplan, er de gældende, hvis der er afvigelser i forhold til Alt Rejser generelle betingelser.\nDen rejsende skal sørge for at have et gyldigt pas med minimum 6 måneders gyldighed efter endt rejse og andre dokumenter, der er nødvendige for rejsens gennemførelse, herunder visa og dokumentation for anbefalede vaccinationer. Man skal ved indgåelse af aftalen oplyse om nationalitet af hensyn til Alt Rejsers oplysningspligt i forbindelse med visum, for at sikre den korrekte rådgivning og vejledning, herunder henvisning til de relevante myndigheder.\nDet er den rejsendes pligt at sørge for visum og transitvisum (kan være nødvendigt i de tilfælde, hvor der er mellemlandinger undervejs). Man skal være opmærksom på, at der kan være forskellig behandlingstid afhængigt af det land, man søger visum til. Vi anbefaler derfor, at man i god tid undersøger dette, især hvis man på rejsen besøger flere forskellige lande. Vær opmærksom på, at der kan være særlige restriktioner ved indrejse på enkeltbilletter - dette kan man undersøge via de respektive landes repræsentationer, som du kan finde på www.um.dk. Her finder man også visumregler for de enkelte lande. Ved rejser for mindreårige uden forældre/værge anbefales et, at man finder nærmere information samme sted. Man skal ligeledes være særligt opmærksom på regler om rejser med særbørn med delt forældremyndighed, hvor kun den ene forældre deltager på rejsen.\nSåfremt man indenfor de seneste 6 måneder har besøgt et land med gul feber, skal man undersøge, om der til rejsemålet er særlige indrejsekrav ift. dokumentation af gul feber vaccination. Tjek vaccinationsanbefalinger på www.sikkerrejse.dk eller www.ssi.dk/Vaccination.\nAlt Rejsers ansvar ved visumansøgning:\nAlt Rejser optræder som agent for de benyttede konsulater, ambassader m.v. og kan ikke garantere, at en ansøger får visum, såfremt de relevante myndigheder vurderer, at der måtte være hindringer for dette.\nAlt Rejser har ingen direkte indflydelse på behandlingen af ansøgninger ved konsulater, ambassader m.v. og påtager sig intet ansvar, såfremt et lands repræsentation uden varsel ændrer reglerne eller forlænger ekspeditionstiden i henhold til aftalen med kunden, da Alt Rejser blot fungerer som formidler i processen.\nVed modtagelsen af viseringer, bedes du venligst kontrollere, at alle oplysninger er korrekte.\nEt bestilt visum kan ikke refunderes, når ansøgningsprocessen er sat i gang.\nForsendelse af pas:\nAlt Rejser indleverer viserede pas til forsendelse efter kundens valg men er ikke ansvarlig for forsendelsens forløb efter indlevering til den valgte formidler – selve forsendelsesformen er kundens ansvar.\nRejsende der er bevægelseshæmmede\nDet er vigtigt, at man forud for bestilling af sin rejse giver Alt Rejser alle nødvendige og relevante oplysninger om eventuelle særlige behov, således at bureauet kan vejlede om rejsen, og om hvor vidt hele eller dele af denne vil være egnet.\nVi anbefaler kraftigt, at du tegner en afbestillingsforsikring. Afbestillingsforsikringen skal tegnes senest ved betaling af rejsen/depositum. Ligeledes er det vigtigt, at man har en rejseforsikring, der under hele rejsen dækker udgifter f.eks. til hjemtransport, sygdom og ulykke.\nAlt Rejser formidler salg af disse forsikringer og modtager provision af Europæiske rejserforsikring.\nDet anbefales, at man møder op i lufthavnen to timer før afgang. Det gælder også, selvom man har foretaget online-check-in. Man skal altid dobbelttjekke check-in tider på lufthavnens hjemmeside.\nMan skal holde sig orienteret om rejsetidspunkter og eventuelle ændringer af disse (på både ud- og hjemrejse). Det kan man gøre via flyselskabernes hjemmeside eller via www.tripcase.com. Når man møder op i lufthavnen, skal man ligeledes holde sig løbende opdateret om afgangssted og -tid, f.eks. ved straks efter ankomst til en lufthavn at konsultere oversigtsskærmene. Kontakt lufthavnspersonalet i tilfælde af tvivl om, hvilke terminaler eller gates flyet afgår fra – der er ofte ændringer.\nHusk, at gøre opmærksom i check-in-køen, hvis der er risiko for ikke at kunne nå at have afsluttet check-in i tide. Såfremt man ikke kan nå rettidigt frem til den bestilte rejseydelse, skal man rette henvendelse til den leverandør, der står for arrangementet (se kontaktdata på voucher) og oplyse om det senere fremmøde. Kan man ikke få fat i dem eller finde en tilfredsstillende løsning, skal man kontakte Alt Rejser med det samme - i modsat fald kan man risikere, at reservationen bliver annulleret og således hverken kan benyttes eller refunderes.\nFlybilletter skal benyttes i den korrekte rækkefølge. Såfremt man ikke gør dette, vil luftfartselskabet annullere de resterende flystrækninger. Man kan derfor aldrig vælge kun at anvende enkelte strækninger af en flyrejse (f.eks. hjemrejsen alene). Alt Rejser har intet ansvar for eventuelle tab, herunder omkostninger til nye billetter, som en ukorrekt benyttelse af flybilletter måtte medføre. Udebliver man fra en flyafgang eller dele af en rejse, godtgøres der intet som følge heraf. Delvist brugte billetter og andre ydelser refunderes ikke.\nMan skal som rejsende rette sig efter de ordensbestemmelser, der gælder for vores leverandører som f.eks. hoteller, lufthavnen og transportmidler. Man skal optræde således, at ens medrejsende ikke føler sig generet. I grove eller gentagne tilfælde kan upassende opførsel føre til, at man bortvises fra videre deltagelse i rejsen. Man vil i disse tilfælde selv være ansvarlig for egen hjemtransport og udgifter som følge heraf.\nI tilfælde af bortvisning er man ikke berettiget til nogen form for tilbagebetaling af rejsens pris eller dele heraf. Alt Rejser er ikke ansvarlig for offentlig myndighedsudøvelse, herunder men ikke begrænset til politiets indgreb/handling overfor rejsende i forbindelse med upassende adfærd. Man vil i sådanne situationer selv være ansvarlig for de udgifter, der påføres, og vil ej heller kunne gøre krav gældende overfor Alt Rejser eller være berettiget til tilbagebetaling af rejsens pris eller dele heraf.\nHvis man ikke betaler rejsens fulde pris ved aftalens indgåelse, skal man indbetale restbeløbet på det tidspunkt, der er angivet i tilbuddet, dog senest 8 uger før afrejse. Hvis beløbet ikke er Alt Rejser i hænde på forfaldstidspunktet, har Alt Rejser ret til at annullere aftalen. Indbetalt depositum samt delbetalinger refunderes i så fald ikke.\nRejser kan ikke overdrages, da Alt Rejser er underlagt underleverandørers restriktive regler. Dette betyder blandt andet, at man ikke kan ændre navn på flybilletter. Hvis overdragelse har betydning for rejsen, skal man specifikt gøre opmærksom på dette ved bestilling af rejsen.\nPå rejsemålene kan der forekomme opkrævning af lokale gebyrer, entréer og afgifter, som det ikke er muligt at opkræve ved aftalens indgåelse, da disse betalinger relaterer sig direkte til lokale regler. Disse beløb afregnes derfor lokalt.\nÆNDRING AF DEN INDGÅEDE AFTALE FOR PAKKEREJSER\nAlt Rejser kan efter aftalens indgåelse foretage ændringer i den aftalte pris for pakkerejser, hvis der sker ændringer i:\nMeddelelse om forhøjelse af prisen skal oplyses snarest muligt efter, at forhøjelsen er besluttet, og senest 20 dage før afrejsen.\nRejsearrangørens ændringer af pakkerejsen efter aftalens indgåelse\nFlybilletter, der indgår i pakkerejser, kan ikke ændres, når de er bestilt og betalt (ikke-refunderbare billetter). Den del af pakkerejsens pris, som flybilletten udgør, vil derfor gå tabt, hvisman ønsker at ændre en pakkerejse efter betaling.\nHvis man ønsker at ændre i antal deltagere, rejsedatoer eller værelsesfordeling vil dette påvirke rejsens pris, og ekstraomkostninger forbundet med sådanne ændringer skal betales inden afrejse på en dato fastsat af Alt Rejser.\nHvis Alt Rejser må aflyse rejsen, eller hvis rejsen ikke kan gennemføres som aftalt, informeres der om dette hurtigst muligt. Informationspligten gælder dog ikke for ændringer eller uregelmæssigheder, som må anses for bagateller. Hvis ændringen medfører, at rejsens økonomiske værdi bliver ringere, har den rejsende ret til at modtage et nedslag i prisen.\nEr de ændringer, som Alt Rejser foretager i aftalen, væsentlige, eller aflyses rejsen, uden at dette skyldes den rejsendes egne forhold, kan aftalen ophæves og det indbetalte beløb tilbagebetales. Den rejsende kan også vælge at deltage i en anden pakkerejse efter eget valg, forudsat at Alt Rejser uden uforholdsmæssige omkostninger eller tab kan tilbyde dette. Den rejsende skal inden for den fastsatte frist underrette Alt Rejser om sit valg efter at have modtaget meddelelse om ændringen. Giver man ikke besked inden for fristen, anses det som en accept af ændringerne.\nØnsker man at foretage ændringer i pakkerejsen, skal man kontakte Alt Rejser hurtigst muligt. Hvis det efter Alt Rejsers underleverandørers regler er muligt at ændre pakkerejsen, skal den rejsende selv afholde de ekstraudgifter, som ændringerne medfører. Alt Rejser er ikke forpligtet til at foretage ændringer i en bestilt rejse.\nHvis en ændring jævnfør reglerne ikke er mulig, og man fortsat gerne vil ændre sin rejse, betragtes dette som en afbestilling af pakkerejsen på de aftalte afbestillingsvilkår og en ny bestilling.\nNår depositum er betalt, udstedes flybilletten, og herefter kan den normalt ikke refunderes. For pakkerejser samt rejser, hvor hotelophold eller tur er arrangeret gennem Alt Rejser, og som er accepteret ved hel eller delvis betaling, skal der betales gebyr ved annullering og ændring. Gebyrets størrelse afhænger af de regler, der er fastsat af Alt Rejsers underleverandører samt Alt Rejsers generelle gebyr.\nHvor intet andet er aftalt, gælder følgende regler:\nVed afbestilling mere end 60 dage før afrejse mistes den delbetaling, der er foretaget ved reservation - dog minimum kr. 1500,- per person.\nVed afbestilling mellem 60 og 30 dage før afrejse mistes minimum 50 % af rejsens pris.\nVær opmærksom på, at en del af de produkter, Alt Rejser sælger er underlagt meget restriktive regler fra bureauets underleverandører og vil derfor ikke kunne refunderes, ændres eller overdrages efter reservation. Dette vil tydeligt fremgå af bestillingen. Når rejsen er påbegyndt, vil de produkter og flybilletter, der er indeholdt i rejsen, ikke kunne refunderes. Alt Rejser anbefaler derfor altid, at man tegner en afbestillingsforsikring.\nMan kan vederlagsfrit afbestille en pakkerejse, hvis der inden pakkerejsens påbegyndelse forekommer krigshandlinger, naturkatastrofer, livsfarlige smitsomme sygdomme eller andre tilsvarende alvorlige begivenheder på rejsemålet eller i umiddelbar nærhed af dette. Vurderingen af, om en begivenhed kvalificerer til ansvarsfri afbestilling, vil blive foretaget med hensynstagen til officielle objektive udmeldinger fra f.eks. Udenrigsministeriet eller lignende danske myndigheder. Man har i tilfælde af gebyrfri afbestilling ret til fuld refundering af rejsens pris men ikke yderligere kompensation.\nDen ansvarsfrie afbestillingsret gælder ikke, hvis man ved aftalens indgåelse kendte til den pågældende begivenhed, eller begivenheden var almindelig kendt. Kan man ikke kræve ansvarsfri afbestilling, og afbestiller man alligevel, træder Alt Rejsers almindelige afbestillingsregler jf. ovenstående eller som anført i det afgivne tilbud i kraft. Dette betyder, at der som oftest ikke er noget at refundere.\nKonstaterer man mangler efter en rejses begyndelse, skal man straks efter konstateringen klage til den underleverandør, der er oplyst på voucheren. Hvis problemet ikke bliver løst til fuld tilfredshed, skal man kontakte Alt Rejser med det samme, så bureauet får mulighed for at afhjælpe manglen.\nUndlader man at klage på behørig vis som beskrevet ovenfor, vil dette have konsekvenser for retten til efterfølgende at kunne påberåbe manglen og for retten til at opnå kompensation.\nHusk det er den rejsendes pligt inden afrejsen at have læst alle rejsedokumenter grundigt igennem, så eventuelle fejl kan rettes inden afrejse.\nTilbyder Alt Rejser eller vores underleverandør at afhjælpe manglen på tilfredsstillende vis, kan man ikke kræve afslag eller hæve aftalen, hvis afhjælpningen sker i rimelig tid, er uden omkostninger for den rejsende og samtidig ikke er en væsentlig ulempe.\nBegrænsninger I Alt Rejsers erstatningsansvar i tilfælde af død, tilskadekomst, forsinket, bortkommet eller ødelagt bagage:\nRejsearrangøren begrænser sit ansvar til de på enhver tid gældende beløbsgrænser, der fremgår af Warszawa og Montreal konventionerne (luftbefordring), Athen konventionen og EU-forordning 392/2009 (befordring til søs) og COTIF konventionen og EU-forordning 1371/2007 (jernbanebefordring). Rejsearrangørens erstatningsansvar kan derfor ikke overstige det beløb, som gælder for de transportører, der har det direkte ansvar for befordringen.\nOvenstående medfører, at man ved forsinkelse eller bortkomst (midlertidig eller permanent) af bagage skal reklamere til og kan rette dine krav mod det kontraherende eller transporterende flyselskab. Husk, at man i lufthavnen skal have udarbejdet en såkaldt PIR-rapport.\nKravene skal rettes, så snart man opdager, at bagage er forsinket eller bortkommet. Det gælder også for tab eller skader på personer, bagage eller gods, som måtte fremkomme grundet transporten eller mangel på korrektgennemførelse.\nBemærk, at flyselskaber ofte har indbyrdes aftaler, hvor de varetager hinandens flyvninger. For at du skal have en gennemskuelig klageadgang, har du altid har ret til selv at vælge, om kravet skal rettes mod det flyselskab, der står på rejsedokumenterne (det kontraherende), eller det flyselskab, som har forestået selve transporten (det transporterende) iflg. Warszawa- og / eller Montrealkonventionen.\nForegår din transport med andet transportmiddel end fly, skal reklamationer og krav rettes til den/de transportører, der til transportens gennemførelse har fået overdraget din bagage og/eller gods på tidspunktet for den pågældende transports påbegyndelse.\nHvis ansvaret for transportøren ikke er begrænset i anden EU lovgivning eller internationale konventioner, begrænser Altrejser sit ansvar til tre gange pakkerejsens samlede pris.\nNår man køber en flybillet alene, er man ikke dækket af loven om pakkerejser. Man skal derfor nærlæse tilbud og andre medfølgende papirer omhyggeligt, da det er disse, der bestemmer indholdet af en aftale. Ved bestilling af flybilletter er prisen oplyst i tilbuddet. Denne pris er en såkaldt dags dato-pris, og den anførte pris er derfor et tilbud, som skal accepteres ved betaling samme dag, som reservationen foretages. Betales billetten ikke samme dag, gælder den fortsat som en uforpligtende reservation, men skal prissættes på ny ved betaling, og prisen kan være ændret væsentligt i denne periode.\nBemærk at Alt Rejser sælger billetterne på flyselskabets vegne og derfor ikke er aftalepart, men kun formidler. Det er derimod flyselskabet, som er aftaleparten, og som leverer flyrejsen. Flyselskabet er ansvarlig for aftalens opfyldelse. Det betyder, at alle krav og reklamationer vedrørende en flyrejse skal rettes mod flyselskabet, f.eks. som følge af forsinkelser, aflysninger, konkurs, bagage mv.\nSåfremt et flyselskab går konkurs (og man har en flybillet t/r til Danmark) betyder ovenstående, at man kan rette sit krav mod Rejsegarantifonden, som skal sørge for, at man kommer hjem fra en allerede påbegyndt rejse. Såfremt der er midler tilbage i puljen, vil man kunne få refusion af en billet, man ikke kan benytte på grund af konkursen (der er dog en vis selvrisiko).\nReklamation efter hjemkomst:\nKrav om erstatning, afslag i rejsens pris (kompensation) eller ulempegodtgørelse som følge af mangler, der er blevet reklameret korrekt over, og som ikke er blevet afhjulpet af AltRejser, skal i rimelig tid efter rejsens afslutning fremsættes over for Alt Rejser. Hvis man fremsætter krav som følge af mangelfuldt landarrangement senere end en måned fra det tidspunkt, hvor man blev bekendt med den pågældende mangel, har man mistet retten til at påberåbe sig den pågældende mangel.\nEventuelle klager kan sendes til info@altrejser.dk\nModregning ved udbetaling af erstatning og/eller kompensation:\nVed fremsendelse af en reklamation skal man oplyse, om man har søgt om erstatning eller kompensation fra luftfartsselskabet på grundlag af EU forordning om passagerrettigheder og erstatningsansvar ved passagertransport og efter de internationale konventioner, der regulerer dette forhold. Såfremt man har modtaget erstatning og/eller kompensation fra luftfartsselskabet, har Alt Rejser ret til at modregne erstatning og/eller kompensation efter lov om pakkerejser i den erstatning og/eller kompensation, som er modtaget fra dem.\nHvis ikke der kan opnås enighed om et erstatningskrav og/eller -beløb ved klage til Alt Rejser, kan man indbringe klagen for Pakkerejse-Ankenævnet, Røjelskær 11, 2840 Holte, tlf. 45461100.\nSe mere på www.pakkerejseankenaevnet.dk.\nKlager til Pakkerejse-Ankenævnet kan også indgives via den europæiske platform for online tvistløsning på http://ec.europa.eu/consumers/odr/. Altrejsers e-mailadresse er til brug herfor info@altrejser.dk.\nKlageadgang, flight only\nØnsker man at klage over mangler ved en flyrejse, skal man kontakte enten Forbrugerklagenævnet eller Trafikstyrelsen. Sidstnævnte tager sig af klager i henhold til EU-forordning 261/2004, der fastslår, at flypassagerer har visse rettigheder ved boardingafvisning, aflysning og lange forsinkelser.\nAlle tvister og uoverensstemmelser, der måtte opstå eller udspringe af en given aftales tilblivelse og/eller opfyldelse, og som ikke kan løses mellem parterne alene eller ved Pakkerejse-Ankenævnet, skal, hvis parterne ønsker at indbringe sagen, anlægges ved domstolene i København til endelig afgørelse og vil være underlagt dansk ret, medmindre andet følger af Rfor. 1215/2012 samt Rom-konventionen af 1980.\nAlt Rejser har i tilfælde af konkurs stillet garanti for refusion af kunders betalinger hos:\nRejsegarantifond nr. 150


Erhvervsvenlighed: Thisted Kommune er landets næstbedste | TV2 Nord\nFor andet år i træk placerer Thisted Kommune sig som nummer to på Dansk Byggeris liste over de mest erhvervsvenlige kommuner i landet.\nDansk Byggeri placerer de nordjyske kommuner – pånær Thisted Kommune – langt nede på ranglisten i en spritny analyse af de danske kommuners erhvervsvenlighed.\n22. jun 2020, kl. 19:37\nFor andet år i træk indtager Thisted Kommune en andenplads på Dansk Byggeris hitliste over de mest erhvervsvenlige kommuner i landet.\nIfølge Dansk Byggeri er Favrskov Kommune landets mest erhvervsvenlige kommune i 2020. Det skyldes blandt andet en halvering af byggesagsbehandlingstiden, og at kommunen har ændret praksis vedrørende kontrol af arbejdsklausuler.\nDansk Byggeris rangering af de mest erhvervsvenlige kommuner er lavet ved at sammenligne 22 forskellige parametre om de enkelte kommuner – for eksempel byggesagsbehandlingstid, erhvervsaffaldsgebyr, dækningsafgift, grundskyld og kommunale investeringer.\nNordjyske kommuner i den tunge ende\nMen pånær Thisted Kommune på andenpladsen ser det ifølge Dansk Byggeri sløjt ud med erhvervsvenligheden i de nordjyske kommuner.\nBedst placeret af de øvrige nordjyske kommuner er Morsø Kommune, som er hoppet fra en plads som nummer 41 sidste år til en 22. plads i år.\nDe øvrige nordjyske kommuner fordeler sig på listen over de 98 danske kommuner med følgende placeringer og med sidste års placering i parentes:\n58. Læsø (81)\n72. Brønderslev (65)\n73. Hjørring (53)\n74. Frederikshavn (83)\n77. Aalborg (86)\n82. Jammerbugt (54)\n84. Mariagerfjord (68)\n86. Vesthimmerland (79)\n90. Rebild (78)\nDe nordjyske kommuner er ifølge Dansk Byggeri ikke specielt erhvervsvenlige. Thisted Kommune og tildeles også Morsø Kommune ligger dog fint placeret som henholdsvis nummer 2 og nummer 22. Men resten af de nordjyske kommuner er placeret i den tunge ende.\nThisted Kommune stærk på byggesagsbehandling\nEt nærmere kig på analysen fra Dansk Byggeri viser, at Thisted Kommune er landets bedste kommune, når det gælder byggesagsbehandling.\nIfølge Dansk Byggeri er en ”kompetent, hurtig og billig byggesagsbehandling et omdrejningspunkt for et dynamisk erhvervsklima. Det modsatte gør byggeprocesser vanskeligere på grund af langsomme og nogle gange uforudsigelige sagsbehandlingsforløb, hvilket kan medføre store økonomiske tab for både bygherrer og udførende håndværkere. I yderste konsekvens kan det koste lokale arbejdspladser.”\nOg Thisted Kommune er landets tredje bedste til erhvervsaffald, hvor der er kigget på åbningstider på genbrugspladser og erhvervsaffaldsgebyr.\nHer påpeger Dansk Byggeri i analysen, ”at erhvervslivets adgang til at aflevere husstandslignende affald på de kommunale genbrugspladser er en vigtig service for mange, navnlig mindre håndværksvirksomheder.”\nThisted Kommune og Læsø Kommune indtager henholdsvis en første- og andenplads, når der kigges på offentlige udbud.\nI analysen skriver Dansk Byggeri, ”at kommunerne er blandt bygge- og anlægsbranchens største kunder. I 2019 købte kommunerne entreprenør- og håndværksydelser for 19 mia. kr. Det er derfor væsentligt for erhvervslivet, at kommunen sikrer ordentlige og transparente udbudsforhold. Det sker ved at have en opdateret udbudspolitik, der tydeligt beskriver kommunens politik. Den bør blandt andet omfatte en målsætning om, at kommunen som minimum en gang årligt offentliggør og opdaterer udbudsplaner på deres hjemmesider eller på dialogmøder, så virksomhederne kan orientere sig om kommende udbud.”\nKommunerne har rakt hånden ud til erhvervslivet\nAdministrerende direktør i Dansk Byggeri Lars Storr-Hansen kommer i analysen om kommunernes erhvervsvenlighed også ind på den aktuelle coronakrise, som ifølge ham har vist, at der ikke er et modsætningsforhold mellem kommunerne og erhvervslivet.\nquote Det er gået op for endnu flere kommuner, at de har en fælles interesse med de lokale virksomheder i at være så erhvervsvenlige som muligt og dermed skabe de bedste betingelser for vækst og arbejdspladser.\n- Kommunerne har rakt hånden ud til det lokale erhvervsliv ved for eksempel at fremrykke betalinger og igangsætte byggeprojekter for i fællesskab med virksomhederne at holde fast i så mange lokale arbejdspladser som muligt. Det er gået op for endnu flere kommuner, at de har en fælles interesse med de lokale virksomheder i at være så erhvervsvenlige som muligt og dermed skabe de bedste betingelser for vækst og arbejdspladser, siger Lars Storr-Hansen


Adoptionsloven: adgang for samlevende til at adoptere | Børnerådet\nBørnerådets kommentar til forslag til ændring af adoptionsloven (adgang for samlevende til at adoptere sammen).\nSocial-, Børne- og Integrationsministeriet Departementet.\nLovforslaget indfører mulighed for, at samlevende på lige fod med ægtefæller kan adoptere sammen, herunder adoptere den andens barn (stedbarnsadoption).\nBørnerådet anser det som en væsentlig forudsætning for forslaget, at det nu er ligeså almindeligt at være ugifte samlevende forældre som at være forældre, der er gift. Mange børn vokser altså op i familier, hvor parterne ikke er gift, og hvor den ene voksne eventuelt ikke er barnets biologiske forælder. Disse børn bør som udgangspunkt ikke forskelsbehandles i forhold til børn, der vokser op i familier, hvor de voksne er gift.\nBørnerådet tilslutter sig, at det må være afgørende set ud fra hensynet til barnet, at stedbarnsadoption forudsætter et stabilt forhold. De gældende regler for stedbarnsadoption, som bevares med forslaget, indeholder et krav om, at ansøgerne har samlevet i mindst 2 ½ år.\nRådet ønsker samtidig at gøre opmærksom på undersøgelser, bl.a. fra SFI , der viser, at samboskab er mere skrøbeligt end ægteskab, og at børn af papirløse forældre dermed oftere oplever brud end andre børn. Nogle børn vil altså med stedbarnsadoptionen nok tidligere have oplevet stabilitet i tilværelsen, uden at denne nødvendigvis øges af adoptionen.\nBørnerådet opfordrer til, at der i alle samfundsmæssige sammenhænge arbejdes for, at børn kan vokse op hos trygge og stabile voksne.\nMed disse bemærkninger kan Børnerådet tilslutte sig forslaget.


Sommerferien er slut: Livredderne pakker sammen efter en god sæson\nLivredderne fra TrygFonden Kystlivredning har lukket livreddertårnene ned for sidste gang i år efter en god sæson med masser af besøgende på de danske strande.\nOnsdag den 21. august lukker TrygFondens livreddertårne på strandene for sidste gang i denne sæson. Det er derfor ved at være sidste chance for at tage en dukkert under opsyn af livredderne.\nLivredderne er klar til sommervejret: Testes af hemmelige badegæster\nJuli har budt på blandet vejr, og der har ikke været travlt for livredderne på de danske strande. Når der er langt mellem badegæsterne, bruger livredderne i TrygFonden Kystlivredning tiden på at træne deres færdigheder, så de klar, når solen igen kigger frem.\nLørdagslivredder - prøv kræfter med sjove og vigtige livredningsøvelser\nLørdagsLivredder giver børn mulighed for at afprøve forskellige livredderdiscipliner i trygge rammer hver lørdag henover sommeren 2019. Det er et forløb for alle børn på mindst 10 år, som afvikles ved TrygFondens livreddertårne på fem strande landet over.\nSejlSikkert Alarm-appen skal forbedre sikkerheden til søs\nTrygFondens kystlivreddere er klar på strandene\nFra den 28. juni hejser de specialuddannede kystlivreddere fra TrygFonden Kystlivredning flagene i livreddertårnene på strande i hele landet. Tårnene er åbne hver dag fra kl. 10 til 18 frem til den 21. august, og livredderne er klar til at give gode råd til at passe på sig selv og hinanden i vandet.\nSom skipper har du ikke alene ansvar for, at dit grej er i orden, og at du har tjek på vejrudsigten, når du sejler ud. Du har også ansvar for, at alle om bord bærer redningsvest. I de kommende uger vil havne i hele landet blive udstyret bl.a. med skilte, som opfordrer fritidssejlere og fiskere til at tage skipperansvar.\nDen er orange, den lyser i mørke, og så kan den holde til lidt af hvert.\nMange druknede i 2018\n2018 bød på rekordmange solskinsdage i løbet af sommermånederne, og rigtig mange danskere drog mod de danske kyster og badestrande. Desværre bød 2018 også på en stigning i antallet af druknede i Danmark. En foreløbig opgørelse fra TrygFonden viser, at 66 personer mistede livet som følge af drukning sidste år.\nTrygFondens livreddere til Thorsminde Strand\nNår dagene atter bliver lange og lyse, feriesæsonen begynder, og børn og voksne igen trænger til en dukkert ud for Thorsminde, vil der blive holdt godt øje med dem. TrygFonden Kystlivredning rykker ind på stranden med tårn, redningsudstyr og gode baderåd.


Undertøj børn | Køb undertøj til piger & drenge hos SPORT 24\nViser 28 af 31 produkter\nFå god bevægelighed med det rette undertøj til børn\nBørn skal have plads til leg. En børnefantasi stopper typisk ikke ved kanten af verden, men fortsætter længe endnu. Leg kan blive til alt, så længe man bare har muligheden og friheden til at lade fantasien slippe løs. Det kan være svært for børn, hvis de har tøj på, som de ikke føler sig tilpas i. Derfor er undertøj til børn også tøj, der kan give dem den rette bevægelighed til at lege, som de burde lege. Undertøj til børn er lavet med henblik på komfort og mobilitet, sådan at børnene kan lide at være i det hele dagen igennem.\nKøb undertøj til børn i mange varianter\nUndertøj til børn er et helt univers af farverige stykker beklædning. De understøtter glimrende børnenes fantasi, og du kan finde undertøj til børn med mange forskellige egenskaber. Dine børn vil især elske:\nFordi undertøj til børn kommer i så mange varianter, så kan du garanteret også finde noget, som dine børn vil elske. Du kan sagtens tage dem med og vælge her på siden, uden at de skal vente for lang tid med at modtage deres nye undertøj. SPORT 24 leverer nemlig inden for 1-2 hverdage, når du har bestilt på SPORT24.DK.\nUndertøj til børn i høj kvalitet\nUndertøj til børn skal også kunne holde i længden. Vild leg indebærer ofte, at undertøjet bliver bevæget i alle mulige retninger, og det kræver derfor, at undertøjet holder til det. Typisk er undertøj til børn lavet af to materialer:\nBomulden sikrer, at undertøjet til børn er blødt og behageligt at have på. Elastan er det stof, der gør, at dine børn kan strække deres undertøj, når de skal løbe fra den ene ende af legepladsen til den anden. De to materialer sikrer kvaliteten på dine børns undertøj og gør, at det kan holde langt ud i fremtiden.\nLad børnene vælge\nHvis dine børn får valgt undertøj, som de alligevel ikke kan lide, når det bliver leveret, så er der en løsning. Hos SPORT 24 ved vi, at børn kan skifte mening, og som en travl børnefamilie kan man ikke lige få tingene byttet med det samme. Derfor tilbyder vi også, når du køber på SPORT24.DK, at du kan bytte dine varer i op til 365 dage. På den måde kan du planlægge at bytte undertøjet til børn, når du får tid til det.


succes! Arkiv - Martin Hans Jensen\nDe nye 5C busser er jo en kæmpe succes!\nI april måned blev de ny 5C-busser (C=Cityline) introduceret i København. 5C (den gamle 5A linje) kører på tværs at København fra Kastrup Lufthavn til Husum Torv. Da de nye busser begyndte at køre i gaderne i april måned, var der ramaskrig i medierne, og overskrifterne lød:\nKøbenhavns nye busser i modvind: ‘Står C’et i 5C for cirkus?\nVrede passagerer: Det nye 5C fungerer absolut og slet ikke”\nDet er dørene, der driller og forsinker de nye 5C busser.\nNu har busserne kørt i 4-5 måneder, og vi hører intet i medierne. Mit bedste bud er at grunden til dette, er, at de nye busser kører upåklageligt. Og det er bestemt også det jeg oplever på min daglige morgencykeltur ind igennem byen:\npassagerne kommer hurtigt ind og ud\nbusserne larmer ikke så meget som de gamle 5A’ere\nbusserne lugter ikke af diesel (de er jo co-neutrale og kører på biogas)\nbusserne kommer hurtigere igennem byen end de gamle 5A’ere\ncykelister skal kun sjældent holde og vente ved et busstop (Ved de gamle 5A’ere kunne passagerne kun gå ind af døren foran, og dermed var der ofte en lang kø, som stoppede cykeltrafikken i længere tid. På de nye busser kan passagerne gå ind og ud af samtlige døre).\nJa, man må jo nærmest sige at Movias nye busser et en succes. Tillykke til Movia og tillykke til kommunerne den kører i (Kastrup, København, Brønshøj og Herlev). Det er et godt skridt på vejen mod et rene og mere behageligt Storkøbenhavn.\nUdgivet i 23. august 2017 10. februar 2021 Kategorier PolitikTags busser, kæmpe, succes!Skriv kommentar til De nye 5C busser er jo en kæmpe succes!


Du må gerne gør vores folkeskole opmærksom på dette.\nFor der er så godt som intet teknologi undervisning og den ansatte i skolebestyrelsen som kan manipulere med resten af flokken, mener at EDB (ja det kalder han det) er en døgn flue, så det behøver ungerne ikke at lære.\nMen så for man jo bare de sjove oplevelser, som min mand der efter at være sendt rundt i systemet (skolen, skolen og kommunen) kunne fortælle dem at de mailadresser der automatisk oprettes til ungerne når de får er unilogin (skolen vidste ikke de fik mailadresser automatisk) var blevet hacket, så der fx var forsøgt oprettet forskellige kontoer med vores datters mail.\nOg nej det skal en folkeskolelærer jo nok ikke have kompetencer til, men skræmmende der ikke er en på skolen, der ved hvad de faktisk opretter i vores børns navne.\nJeg giver Guldager ret i alt, hvad han siger. Der er utrolig mange, der har en holdning til, hvad vi burde undervise i i folkeskolen. Politikere og medier disker ofte op med nye emner, som er oppe i tiden, som vi burde undervise i i skolen.\nSom Guldager også pointerer, så er tiden bare ikke til det. Der er ret meget vi skal nå, og kravene bliver konstant større og større.\nAng. IT i undervisningen, så er mit generelle indtryk altså, at der bliver undervist i det - både omkring etik og moral på internettet, men også om hvordan cookies osv. virker. Jeg er selv klasselærer, og jeg prøver at klemme et forløb ind om det hvert år i min årsplan. Men der er jo også mange andre "timeløse fag", som vi forventes at skulle klemme ind, og derudover får skoleledelser/kommunens skoleafdeling jo også ofte en masse fikse idéer om nye tiltag, som også skal presses ind.\nDer er mange der gerne vil sætte deres aftryk på folkeskolen, og alle har en holdning til den.\nJeg vil bare gerne have færre brugere i fremtiden, der er ude af stand til at tænde deres egne computere. :'(\nZero Cool27-10-20 22:48\nog efter at have haft en telefonsamtale (altså ingen gang en google søgning eller anden internet aktivitet), så kunne jeg se at jeg fik reklamer for et af samtale emnerne. Pænt klamt.\nDet har jeg også prøvet nogle gange.\nDet er klamt, men jeg accepterer bare, at sådan er det. Jeg har nu heller ikke det store at skjule i forhold til at blive aflyttet eller hva det er de gør.\nDet er nemlig irriterende. For når jeg har søgt på et eller andet til min søn i fødselsdagsgave og har købt det, så behøver jeg ikke se reklamer for det hele tiden de efterfølgende 14 dage.\nFøler mig ikke superfrisk i dag. Lidt tung i hovedet og lidt tendens til lidt slim i næse og svælg. Har bestilt en coronatest til i morgen. Muligt jeg dog aflyser den, hvis min ene kollega når og får svar på om hun er smittet via hendes datter. Er hun må jeg hellere blive testet.\nT. Nielsen28-10-20 10:15\nGod bedring - lidt bøvlet symptomerne for en almindelig forkølelse ligner noget der er værre.\nJo tak. Er ikke sygemeldt, men har fri i dag. Ikke noget jeg normalt ville sygemelde mig for. Men som tiden er, er det selvsagt en anden snak.\nT. Nielsen28-10-20 10:26\nJeg har hostet i månedsvis, men er blevet testet masser af gange, så det er sgu nok smøgerne. God bedring Thomas.\nJeg har hele dagen fri og helt for mig selv. Den store skal have sin HPV vaccine kl. 13, så hende og Obersten er taget i centeret. Her er dejlig fredeligt. Nu skal jeg så bare finde på noget at lave, det er straks værre..\nTak. Du kunne jo se en film?\nT. Nielsen28-10-20 10:37\nJeg ser af princip ikke tv om dagen, når jeg går ledig. Jeg ved ikke helt hvorfor, men det har jeg aldrig gjort. Føler måske jeg "snyder" lidt? I donno.\nJa, man er nødt til at passe ekstra på både sig selv, og andre - vi skulle have besøgt min datter og barnebarn i dag men de har fået snotnæser, så det bliver udsat i et par dage.\nJa det kan næsten virke hysterisk, men heller stoppe en gang for meget. Min kollega var vist ikke smittet. Hendes datter var ikke, selv om hendes sidekammerat i gymnasiet var, som hun ved siden af også har festet med. Pudsigt at det smitter så vildt og så er der alligevel tilfælde hvor man tænker, at så burde de være smittet og så er de ikke. Jeg kan ikke helt finde ud af om jeg ikke så bare burde aflyse min tid. Men nu jeg arbejder med mennesker, så er det for deres skyld måske det bedste. Ikke fordi jeg ikke holder afstand med mere. For jeg passer vitterligt på og tager hensyn, bruger maske/visir osv. Fruen og jeg har snakket om, om det mon er pga mundbind at jeg så ofte har været halvsløj så ofte de sidste mange uger/måneder. Ikke at jeg tænker man kan føle sig sådan lettere influenza ramt af det. Men fruen siger at måske man ikke kan udelukke om det kan virke sådan på mig, pga min sarkoidose?\nT. Nielsen28-10-20 15:14\nNogen der ved hvor meget det smitter? Pesten tog ca. 25% og mener Ebola Sudan tager 90%\nNej, for man kan være uden symptomer. Så det er meget svært at regne ud.\nTror jeg skal have en aften med Lovecraft Country. Jeg er bagud, så jeg har to afsnit til gode. Mangler også nogle afsnit af Mandalorian, og så at få set den nye Borat. (Og finalen af Hells Kitchen) - så der er rigeligt på to do listen :)\nDet bliver en ok vild aften!\nDavid Lund28-10-20 17:28\nJa, men det når jeg jo aldrig. Madpakker er færdige 19.30, så jeg må vælge. Jeg er begyndt at vågne sidst på natten, så jeg er fucking træt oveni.\nJeg er den sidste uge blevet natpisser. Ikke så fedt at blive så gammel, så blæren ikke kan holde natten ud...\nDavid Lund28-10-20 17:45\nFinalen kommer først næste uge :`(\nSå har jeg været gammel altid. Jeg er altid oppe om natten og kan ikke huske at jeg ikke har været det. Men jeg har også verdens mindste blære, jeg kan sgu altid pisse\nHaha, næh det er bare alderdommen for mit vedkommende, der trykker. Har altid haft en 50-liters tank, der nu er blevet reduceret til 5-liter. Sådan føltes det i hvert fald. Super nederen for jeg har hamrende svært ved at falde i søvn, når jeg først er vågnet. Pudsigt nok falder jeg typisk i søvn indenfor 1 min, men hvis jeg bliver vækket derefter, kan der godt gå 30 min.\nDavid Lund28-10-20 20:19\nJeg har været natpisser siden jeg var i 30’erne (er 50). De sidste par år er det dog blevet bedre, når jeg drikker mindre cola om aftenen (som nok betyder at jeg bare drikker mindre generelt).\nT. Nielsen28-10-20 20:33\nSå er fordelen når man er vant til det, at det foregår total i zombie-mode. Nogen gange så meget zombie at jeg faktisk er i tvivl om jeg har været oppe eller har drømt det :D\nså er Amazon åbnet i Sverige. Udbuddet kan ses på amazon.se. Jeg har ikke selv tjekket hvor stort udbuddet er, men det er da interessant at de nu er kommet til norden, hvilket der har været rygter om i et stykke tid.\nDet er også kommet lidt ud af ingenting at de pludselig er åbnet i dag.\nWhispering Horse28-10-20 22:50\nDet ville jeg da snakke med en specialist om - der findes jo også flere typer af mundbind.


Superorganisation har fået navn – og Berlau får ansvar for socialpolitikken - Dansk Socialrådgiverforening\nDansk Socialrådgiverforening / Artikler / Generelt / Superorganisation har fået navn – og Berlau får ansvar for socialpolitikken\nSuperorganisation har fået navn – og Berlau får ansvar for socialpolitikken\nSå blev spændingen udløst. For fremtiden skal den nye superorganisation være kendt under navnet FH, som står for Fagbevægelsens Hovedorganisation. Og ansvarsområderne for den politiske top er også kommet på plads. Arbejdsfordelingen betyder, at DS’ formand, som bliver en af hovedorganisationens seks næstformænd, kan videreføre sit arbejde på det socialpolitiske område.\n– Jeg glæder mig meget til at komme i gang. Det giver rigtig god mening, at jeg skal arbejde videre med socialpolitik, så jeg kan drage nytte af al min erfaring og viden fra Dansk Socialrådgiverforening.\nSådan lyder reaktionen fra Majbrit Berlau, efter at ansvarsområderne er blevet fordelt blandt den politiske ledelse i den nye hovedorganisation, som efter fusionen mellem FTF og LO bliver talerør for 1,4 millioner lønmodtagere – med LO’s nuværende formand Lizette Risgaard i spidsen. Og Majbrit Berlau bliver en ud af seks næstformænd.\nHun understreger, at kampen for et mere lige og mindre fattigt Danmark står højt på dagsordenen.\n– Den stigende fattigdom og dermed stigende ulighed er usund for et hvert samfund. Og selvfølgelig tager Fagbevægelsens Hovedorganisation solidarisk ansvar for hele samfundet.\nUd over socialpolitik får Majbrit Berlau også fornøjelsen af at arbejde med udviklingen af den offentlige sektor samt familie- og ligestillingspolitik. Hun har en stor interesse for alle tre områder.\n– Områderne har afgørende betydning for lønmodtagerne og det levede liv i Danmark. Udviklingen af den offentlige sektor er afgørende for tilslutningen til vores velfærdssamfund. Når den offentlige sektor rammes af konstante besparelser og omorganiseringer, rammer det både den almindelige danskers mulighed for at få god velfærd, men også arbejdsmiljøet for de mange dygtige offentligt ansatte, siger hun og fortsætter:\n– Ligestillingen har bedre vilkår i Danmark end mange andre steder. Men det betyder ikke, at vi bare kan læne os tilbage. Der er stadig vigtige kampe, der skal tages. Ligeløn og lige muligheder på arbejdsmarkedet er afgørende for et demokratisk samfund. Og det er helt grotesk, at der endnu ikke er ligeløn i 2018.\nEngagementet lader sig heller ikke skjule, når det drejer sig om at skulle varetage familiepolitik.\n– Balancen mellem arbejdsliv og familieliv er presset i alt for mange familier. Det er især en udfordring for småbørnsfamilierne at få hverdagen til at gå op. Det samme kan man opleve, hvis man som seniormedarbejder oplever, at ens forældre bliver syge. Den balance skal den nye hovedorganisation være med til at finde bedre løsninger på, for det slider, når livet tipper – og alt for mange bliver syge af det.\nDansk model sikrer velfærd\nFusionen mellem LO og FTF træder i kraft ved årsskiftet. Og det var på organisationens første hovedbestyrelsesmøde i slutningen af oktober, at navnet også kom på plads. For fremtiden skal den nye superorganisation være kendt under navnet FH, som står for Fagbevægelsens Hovedorganisation. FH vil samle 80 fagforbund og altså 1,4 millioner medlemmer.\nFH vil have stort fokus på at arbejde for, at den danske model, hvor arbejdsvilkår og løn forhandles uden om staten, bliver fastholdt.\n– Den danske model er en forudsætning for vores velfærdssamfund. Derfor er det vigtigt at stå vagt om vores forhandlingssystem, hvor overenskomsterne sikrer lønmodtagerne et ordentligt arbejdsliv og gode lønninger, lyder det fra Majbrit Berlau.\nDe seks næstformænds ansvarsområder\nFagbevægelsens Hovedorganisation – som LO’s nuværende formand Lizette Risgaard bliver formand for – har seks næstformænd. De får ansvar for følgende områder:\nBente Sorgenfrey: Det internationale område. EU og samarbejdet med international fagbevægelse.\nMajbrit Berlau: Socialpolitik, familie- og ligestilling samt udviklingen af den offentlige sektor.\nEjner K. Holst: Beskæftigelses-, arbejdsmarkeds- og erhvervspolitik.\nNanna Højlund: Uddannelse og Fagbevægelsens interne uddannelser, FIU.\nMorten Skov Christiansen: Arbejdsmiljø, organisering, ungdomsarbejde og det lokale arbejde.\nArne Grevsen: Arbejdsret og overenskomster.


Automationsløsninger, der gør din bygning smartere - Caverion\nBygningsautomation muliggør intelligent styring og kontrol af din ejendom\nMængden af tekniske systemer, udstyr og sensorer i bygninger og industrifaciliteter stiger konstant og sætter stadigt større krav til samspillet imellem dem. Hvis de forskellige systemer ikke fungerer som en enhed, kan det gå udover indendørsmiljø, brugertilfredshed og koste unødvendig energi. Dette skyldes som oftest modsigende systemer, f.eks. at en ejendom på samme tid bliver opvarmet og nedkølet.\nGør din bygning smart med opdateret bygningsautomation\nBygningsautomation udgør ca. 1% af de samlede omkostninger i byggefasen. En lille investering på området kan derfor have stor indflydelse på, hvordan bygningens forhold styres, og lede til større brugertilfredshed og energieffektivitet. Et automatiseringssystem, der er professionelt designet, implementeret og vedligeholdt, hjælper med at opretholde og endda øge ejendomsværdien gennem hele bygningens livscyklus.\nBygningsautomationen skal evalueres regelmæssigt. Ved enhver modernisering eller renovering skal du f.eks. kontrollere, om automationen opfylder de nuværende krav til brugervenlighed, energieffektivitet og informationssikkerhed.\nDerudover ændres lovgivningen og kravene til bygningsadministration og automatisering løbende. F.eks. reviderer EU med jævne mellemrum direktivet om bygningers energimæssige ydeevne (The European Energy Performance of Buildings Directive) med målet om at reducere energiforbruget i byggesektoren. I direktivet er der opstillet krav om, at der skal installeres bygningsautomatiserings- og kontrolsystemer i alle erhvervsbygninger, hvor den nominelle nytteeffekt af varme- og klimaanlæg, kombinerede varme- og ventilationsanlæg og kombinerede klima- og ventilationsanlæg er over 290 kW.\nLæs mere om kravene i EPBD,\nog hvordan det kan påvirke din bygning\nSunde og sikre forhold takket være intelligent overvågning og styring\nMed bygningsautomation at det muligt at styre og overvåge alle dine bygningsløsninger via én og samme brugergrænseflade.\nAutomation er hjernen, der styrer og regulerer alle forholdene til fordel for bygningsbrugerne. Ved hjælp af dataanalyse af det indsamlede bygningsdata, kan du finde ud af, hvordan du kan optimere energiressourcer og vedligeholdelse, samt hvordan du forbedrer brugeroplevelsen i din bygning.\nFind det optimale bygningsautomationssystem til din ejendom\nVores building management system-eksperter hjælper dig med at finde den optimale løsning til din bygning eller industrielle faciliteter. Vi har en bred ekspertise inden for bygningsteknologi og kan derfor også hjælpe med implementering og integration af al slags bygningsteknologi – til tiden og inden for budgettet. Derudover kan vi tage os af vedligeholdelse gennem hele livscyklussen.\nVores åbne og systemuafhængige løsninger understøtter almindelige kommunikationsprotokoller, såsom BACnet, MODBUS, M-Bus, DALI, KNS, LON og interfaces såsom RESTful API ja MQTT.\nForbedre din bygnings ydeevne med Caverion Building Management System (BMS)\nEt building management system integrerer alle dine bygnings funktionaliteter i et samlet og let kontrollerbart system, herunder rumudnyttelse, indeklima, sikkerhed, miljø, vedligeholdelse og omkostninger. På den måde fjernes irrelevante og overlappende aktiviteter og gør din bygning smartere, mere effektiv og mere bæredygtig. BMS fungerer også som forbindelsen mellem den smarte bygning og den omkringliggende by.\nSmart Building Ecosystem – Vores tilgang til at gøre din bygning smartere\nKortlæg din ejendoms ydeevne med en simpel og brugervenlig platform\nCaverion SmartView samler al relevant information for at drive en smart bygning på en simpel og brugervenlig platform. Med platformen har du døgnet rundt overblik i realtid over din bygnings drift, tilstand og ydeevne.\nSe hvordan Caverion SmartView virker (video)\nForbedre dine produktionsprocesser med industriel automation\nIndustriel automation er en del af digitaliseringen og sikrer produktionseffektivitet og økonomisk drift. Det er grundlaget for velfungerende industrielle processer. Ved automation genereres en enorm mængde data, som kan analyseres og bruges til at optimere industrielle processer. Læs mere om vores digitale løsninger til forbedring af industrielle processer.\nEt Building Management System er det mest kritiske element i din smarte bygning. Læs her, hvordan…\nSmartView - oversigt i realtid af din bygnings drift og tilstand\nSe, hvordan du kan forbedre din bygnings performance med Caverion SmartView.\nSmart teknologi og digitale løsninger til bygninger\nHvor smart er din bygning? Se, hvordan du kan øge din bygnings bæredygtighed, brugeroplevelse og…


cVation | Høj faglighed, udviklerglæde og minimal administration giver den optimale IT-arbejdsplads\n”Det er en kærkommen afveksling fra de mere traditionelle konsulent- og softwarehuse, hvor selv udviklere hurtigt sander til i projektledelse, rapportering, statusmøder og på at foretage mindre justeringer på ældre systemer. Det er ikke specielt motiverende, hvis man nu engang er teknisk anlagt og hellere vil arbejde målrettet med sin faglighed,” tilføjer Anders Flarup Tofthøj. Han kom selv til cVation fra en stilling hos en stor konsulentvirksomhed i foråret 2018 og konstaterer, at den mere udviklerorienterede – og mindre administrativt tunge – kultur hos cVation passer ham meget bedre.\nDet er også et bevidst valg fra vores side. I ledelsen er vi alle teknisk orienterede og arbejder målrettet på at skabe en kultur, der er mere rettet mod at udvikle løsninger af virkelig høj kvalitet med udgangspunkt i de nyeste cloud-platforme og teknologier end mod at sælge så mange rugbrødsprojekter så dyrt som muligt. Vi outsourcer ikke, men udvikler alt selv, og alt i alt giver det mindre administration og mere plads til det, vi og vores ansatte synes er allermest interessant\nMen selv om den flade, udviklerorienterede virksomhedskultur er temmelig resultatorienteret, så mener Anders Flarup Tofthøj ikke, at der drives rovdrift på ham som medarbejder. ”Vi har meget ansvar og stor medbestemmelse, men netop fordi du kan fokusere – og ikke er hængt op på at skulle levere en masse papirarbejde – er det reelt muligt at kombinere udvikling af effektive, nyskabende løsninger med et almindeligt familie- og fritidsliv. Sådan er det bestemt ikke alle steder i IT-branchen,” konstaterer han. ”Hvis man – med et lidt slidt udtryk – skal tale om work-life-balance, så er den langt bedre her end noget sted, jeg har oplevet tidligere. For selv om vi har hyppige release-cycles, så kan det planlægges i meget høj grad. Samtidig oplever jeg, at jeg producerer mere effektivt og kvalitetsbevidst, fordi man ikke hele tiden er helt oppe på den høje stressklinge,” siger Anders Flarup Tofthøj.\nEt andet aspekt af kulturen hos cVation er de daglange hackatons, virksomheden jævnligt afholder. Det er med til at skabe et fagligt og kreativt frirum, hvor medarbejderne kan kaste sig over præcis de emner og teknologier man har lyst til at prøve af. Resultatet af dette – og af kulturen i almindelighed – er blandt andet, at man kun yderst sjældent oplever, at medarbejderne forlader virksomheden, hvilket giver høj kontinuitet og et stærkt sammenhold. ”Da jeg skiftede job, var jeg ærligt talt lidt bekymret for, om fagligheden ville være lavere i en mindre virksomhed. Men i realiteten er det stik modsatte tilfældet. Niveauet er tårnhøjt og virksomhedskulturen lægger op til at vi sparrer, lærer og udvikler vores kompetencer,” bemærker Anders Flarup Tofthøj.\nSe artiklen hos Computerworld her


FINALLY NEW HOME + OUTFIT | Josefine Bak FINALLY NEW HOME + OUTFIT – Josefine Bak\nVLOG: Foredrag om at være Blogger og Youtuber\nHey girls, Så har jeg endelig en ny video klar til jer, og jeg håber i kan lide den! Det er en Vl\nShirt from Trendday / Bag from Noella Fashion / Jacket from Trendday / Pants from Trendday / Sunnies from BYIC\nSå er jeg endelig ved tasterne igen efter en vildt effektiv og travl weekend! Jeg er kommet godt på plads i min nye lejlighed, og den er blevet SÅ fin.. Glæder mig helt vildt til at vise jer den! Min familie, Lea og jeg har knoklet hele weekenden, så det er dejligt, at vi endelig kan slappe af igen.\nIdag har jeg været et smut inde i byen med min søster, hvor vi har fået købt nogle fine små pynte ting til vores lejligheder. Jeg var iført overstående outfit (links øverst) – jeg har netop modtaget denne lækre trøje fra Trendday, som simpelhent må være, den mest behagelige trøje jeg ejer! Stoffet er så blødt og lækkert, den er perfekt at pakke sig ind i her til vinter. I kan finde den lige HER.\nNu vil jeg lave noget aftensmad, da jeg allerede er vildt sulten! Underligt selv at skal sørge for det nu.. Haha 😉 I aften kommer min skønne veninde Malina, så det bliver super hyggeligt.\nHav en dejlig aften<3\nLavet i samarbejde med Trendday.\nYOUTUBE VIDEO: Q&A // CUTE OUTFIT + THE WINNER...\nHvordan holder du dig så dejlig brun? 🙂\nJeg går lidt i solarie ellers bruger jeg en selvbruner i hovedet 🙂\nTusinde tak 🙂 Kan du anbefale en god selbruner til ansigtet?\nJeg har hørt at St. tropez dry oil skulle være god.\nJeg har prøvet mange.. Men er altid vendt tilbage til: SUNSPA Tan-in-a-can Chocolate..\nDen er vildt god, og den fordeler sig så pænt 🙂\nFedt 🙂 fordeler du bare med fingrerne eller med en dims?\nOg det kunne være fedt med en video omkring dette emne og hvordan du selv gør! Hvis du mangler inspiration til hvilke videoer, der kunne være interessante.\nDet er en spray.. Så jeg holder den faktisk bare ca 15-20 cm fra ansigtet, og så fordeler det sig selv flot! 🙂\nDet vil jeg helt sikkert tage med i mine overvejelser, super god ide! Tak 🙂\nHey girls, Så har jeg endelig en ny video klar til jer, og jeg håber i kan lide den! Det er en Vlog, som jeg filmede …


XQ28, Montenegro får sit første registrerede partnerskab\nMontenegro får sit første registrerede partnerskab\nAf Elvir Pelešević 27. juli 2021\nI juli 2020 blev der i Montenegro vedtaget en lov, der gør det muligt at indgå registrerede partnerskaber for homoseksuelle muligt. Et år efter er loven for første gang blev ført ud i praksis til trods for den store modstand fra den serbisk-ortodokse kirke.\nIfølge Ritzau, bekræftede landets minister for offentlig administration, digitale anliggender og medier, Tamara Srzentić, at Montenegro i søndags for første gang registrerede et samkønnede partnerskab. Der er tale om to unge kvinder, som stammer fra Balkan, men bor og arbejder i udlandet. I forbindelse med denne begivenhed udtalte Srzentić bl.a.:\n"I dag er en stor dag for LGBT-samfundet i Montenegro, og jeg er stolt over, at det første registrerede partnerskab mellem to af samme køn i vores land er blevet en realitet. Jeg ønsker partnerne held og lykke med deres liv sammen.”\nDet politiske lederskab i det lille Balkan-land har i længere tid arbejdet på at trække Montenegro, der tidligere var en del af Jugoslavien, i en vestlig retning. Et af målen er også, at Montenegro skal blive medlem af EU. Landet er allerede medlem af forsvarsalliancen NATO.


Team | The Look\nI vores kombinerede frisør- og skønhedssalon finder du 8 glade og motiverede medarbejdere, som har som fælles mål at give dig den bedste oplevelse. Se- og læs mere om hver enkelt medarbejder nedenfor.\nBettina Høibjerg FRISØRMESTER\nCharlotte Jørgensen NEGLETEKNIKER OG KOSMETOLOG\nCharlotte er 25 år, og uddannet statsanerkendt kosmetiker fra TECHCOLLEGE i Aalborg med speciale i hud- og skønhedspleje. Hun er topmotiveret, smilende, imødekommende og har styr på det faglige. Charlotte udfører alle salonens ansigts- og voksbehandlinger, herunder bryn- og vippebehandlinger, lashlift, spraytan og massagebehandlinger. Med hendes speciale og store erfaring er du derfor altid sikker på at få kyndig vejledning indenfor din hudtype hos Charlotte. Charlotte er Lycon specialist, og har især stor erfaring indenfor intimvoks for kvinder, og her er målet altid et 100% hårfrit resultat. Charlotte er yderligere certificeret indenfor CND Shellac, og er ved at uddannelse sig til CND gelenegleteknikker. Charlotte har gennemført følgende kurser:\n- Shellac ™ Brand Certification Course\n- Brisa Gele Come On Over\n- iSCLINICAL Basis kursus\n- Medex basis\n- MicroNeedles Skinroller\nPernille Kaalund KOSMETOLOG & VOKSBEHANDLER\nPernille er 28 år, og uddannet kosmetolog i 2014. Pernille udfører alle salonens voks- og ansigtsbehandlinger, og står altid klar med smil, høj faglighed og gode råd til efterbehandling. Pernille er Lycon specialist, og har stor erfaring inden for især intimvoks. Pernille er salonens mest erfarne kosmetolog, og er specialist indenfor ansigtsbehandlinger i både Medex og iSCLINICAL.\nDitte Mikkelsen FRISØRASSISTENT\nMaja S. Liboriussen FRISØRASSISTENT\nMaja S. Liboriussen\nMaja er 30 år gammel, og salonens nyeste assistent. Hun elsker at prøve nye klippe- og farveteknikker af, og er ikke bange for at det bliver for vildt! Hun er også knaldgo’ til de klassiske teknikker inden for klip, og elsker en omgang reflekser eller en lækker farve. Hun glæder sig til at tage imod dig i salonen.\nJacqueline Hylleberg Mikkelsen FRISØRASSISTENT\nJacqueline Hylleberg Mikkelsen\nJacqueline er 21 år gammel, og bliver udlært frisørassistent i juli 2022 – og hun heldigvis har valgt at blive hos os, når hendes uddannelse er færdig. Jacqueline har, siden hun var helt lille, drømt om at blive frisør. Hun elsker en god herreklip, at lave en lækker farve, og ikke mindst alle former for flotte klipninger.\nSofie Hvidkjær Petersen FRISØRELEV\nSofie Hvidkjær Petersen\nSofie er frisørelev, og startede i salonen i juni 2021. Sofie er uddannet i januar 2024. Sofie elsker at nørde med hår, både farve, klip og opsætninger. Sofie sætter stor pris på god kundeservice og godt humør, og hun elsker at være med til at gøre et andet menneske glad – især for deres hår.


Lækre supper | Opskrifter på supper med masser af grønt | Sæson\nOpskrift på supper\nVarme supper er perfekte til kolde dage, og det er kun fantasien, der sætter grænser for ingredienserne. Lav dem med masser af grøntsager og med eller uden kød. Bliv inspireret af vores opskrifter på supper!\nFem gode råd til smagfulde suppe-opskrifter\n1) Grøntsagssupper kan varieres i det uendelige, og derfor er suppe en nem måde at få mere grønt i hverdagen. Kom grønkål, blomkål og gulerod i din karry-kokos suppe. Så får du en farverig suppe med masser af grøntsager og mættende fyld.\n2) Konsistensen i suppe kan hurtig blive ensformig. Tilføj derfor stegte grøntsager, brødcroutoner eller andet knas som topping så suppen får forskellige konsistenser.\n3) Krydderurter er den perfekte topping. Hak dem lige før servering og drys dem over den varme suppe. Kom f.eks. persille på din jordskokkesuppe med bacon. Og hvis du gerne vil undgå kød, kan du blot erstatte bacon med panderistede græskarkerner.\n4) Tøm dit køleskab og brug resterne af det grønt, du har liggende til at lave suppe. Vær ikke bange for at eksperimentere. Har du f.eks. gulerod, løg og æble kan du nemt lave en cremet thaisuppe af resterne. Hvis du er rigtig sulten, kan du komme lidt kogte jasminris i den dybe tallerken inden suppen hældes over.\n5) Spæd den klassiske klare suppe op med masser af grøntsager. Stort set alle sæsonens grøntsager kan bruges - F.eks. gulerødder, pastinak, porrer eller blomkål. Og lav gerne en stor portion, som kan fryses ned. Så er du sikret nem aftensmad fyldt med grønt en dag, hvor tiden er knap.\nCremet grøntsagssuppe med æble og purløg\nSpicy hokkaidosuppe med sesamkål